A Twitteren keresztül követik nyomon az influenzát | Szórakozás | Szeged - delmagyar.hu
Szórakozás > A Twitteren keresztül követik nyomon az influenzát A Twitteren keresztül követik nyomon az influenzát
mti	2013.01.27. 09:27
A közösségi oldal amerikai felhasználói rengeteget foglalkoznak az influenzával, ezért szakemberek ezen keresztül követik nyomon a megbetegedéseket.	A Twitter mikroblogportálon keresztül követik nyomon az influenzás megbetegedéseket az Egyesült Államokban a Johns Hopkins Egyetem szakemberei.A közösségi oldal felhasználói rengeteget foglalkoznak az influenzával, amely idén súlyos és járványszerű méreteket öltött az országban, így a szakembereknek nehéz volt különválasztaniuk a fertőző betegséget csupán érintő és a valódi eseteket említő bejegyzéseket.A Johns Hopkins Egyetem informatikai tanszékén dolgozó Mark Dredze és kollégái olyan, az emberi nyelv feldolgozására specializálódott technológiákra épülő szűrőprogramot dolgoztak ki, amely kizárólag a valódi influenzás esetekre vonatkozó információkat juttatja el a kutatóknak, kiszűrve minden egyéb, a betegséggel kapcsolatos Twitter-bejegyzést az Egyesült Államokra kiterjedően.A rendszer teszteléséhez a szakemberek összevetették saját eredményeiket az amerikai betegségellenőrzési és -megelőzési központ (CDC) adataival. Mint arra Dredze rámutatott, az amerikai média december végén kapta fel az influenzajárvány témáját, ám a rendszernek sikerült hatékonyan kezelnie a betegséggel kapcsolatos Twitter-üzenetek hirtelen megugrását.A kutatók térképeket is készítettek, amelyek az influenza elterjedtségét mutatják az egyes államokra lebontva. Dredze reményei szerint a rendszert a jövőben más betegségek nyomon követéséhez is tudják majd használni. Olvasóink írták
2013. január 27. 11:33
„Mert a Twitteren van virusírtó!!! Nagyon okosak!!”
Szórakozás > A Twitteren keresztül követik nyomon az influenzát Önnek ajánljukNőtt a tüdőrák-halálozás kockázata a dohányzó nők körében az USA-banA világon 1,3 milliárd ember dohányzik, az Egyesült Államokban számuk meghaladja a 35 milliót. Tovább olvasomBetöltés